Taikonautin univormu Hong Kongin avaruusmuseossa.
**Taikonautti** on termi, jota käytetään Kiinan avaruuslentäjistä. Kiinalaiset viranomaiset ja uutislehdet käyttävät kiinankielistä nimitystä **yuhangyuan** (宇航員), joka voidaan karkeasti kääntää avaruussuunnistajaksi. Termin kehittivät länsimaiset joukkotiedotusvälineet sanasta *taikong* (太空), joka on avaruus mandariinikiinaksi. Toisin kuin aikoinaan neuvostoliittolaiset, kiinalaiset eivät pyri saamaan englanninkielistä mediaa käyttämään tiettyä englanninkielistä nimitystä taikonauteista.*lähde?*

Lennot
------

Kiina teki vuonna 2001 useita miehittämättömiä koelaukaisuja Shenzhou-avaruusaluksellaan. 2. tammikuuta Shanghain avaruuskeskuksen johtaja Yuan Jie ilmoitti, että Kiina aikoo laukaista ensimmäisen miehitetyn lennon vuoden 2003 toisella neljänneksellä. Yang Liweistä tuli Kiinan ensimmäinen taikonautti 15. lokakuuta 2003 hänen lennettyä Shenzhou 5 -avaruusaluksella. 

Vuonna 2005 kiinalaiset laukaisivat toisen miehitetyn lennon avaruuteen. Shenzhou 6 -aluksella lensi kaksi miestä, Fèi Jùnlóng ja Niè Hǎishèng. Lennolla tehtiin muun muassa ratamuutoksia ja kokeiltiin aluksen kiertorataosaa. Lento kesti noin viisi vuorokautta.

25. syyskuuta 2008 Kiina laukaisi Shenzhou 7 -aluksen, jossa oli kolmen hengen miehistö. Kiinan historian ensimmäinen avaruuskävely tapahtui perjantaina 26. syyskuuta 2008, jolloin lennon komentaja Zhai Zhigang suoritti vajaan 20 minuutin avaruuskävelyn Kiinan lipun kanssa. Tapaus nähtiin myös suorana lähetyksenä Kiinan televisiossa.

Naistaikonautti
---------------

Liu Yang laukaistiin 16. kesäkuuta 2012 ensimmäisenä naistaikonauttina avaruuteen lennolla Shenzhou 9. Wang Yaping, 32-vuotias Kiinan ilmavoimien kuljetuslentäjä, on toinen taikonauttikoulutukseen 2010-luvulla valituista naisista.

Katso myös
----------

* Astronautti
* Kosmonautti

Lähteet
-------

1. ↑  Hansen, James R.: "Luku 7", *Societal Impact of Spaceflight, The TaikonauT as Icon: the Cultural and Political Significance of Yang Liwei, China’s First Space Traveler*, s. 106. viite no: 7. Washington, DC: National Aeronautics and Space Administration, NASA History Division, 2007. Teoksen verkkoversio. (englanniksi)
2. ↑  Cummings, Patrick J. & Wolf, Hans-Georg: *A Dictionary of Hong Kong English : Words from the Fragrant Habor*, s. 168. Hong Kong: Hong Kong University Press, 2011. ISBN 978-988-8083-30-5. Teoksen verkkoversio. (englanniksi)[vanhentunut linkki]
3. ↑  Oberg, James: *Popular Science*, s. 69. Bonnier Corporation. Teoksen verkkoversio. (englanniksi)
4. ↑  Astronaut, Cosmonaut... Taikonaut? *IOL News*.  15.10.2003. Viitattu 14.10.2018 (englanniksi).
5. ↑  Sillanpää, Sami: Kiinalaiset onnistuivat avaruuskävelyssä *Helsingin Sanomat*.  27.9.2008.  Arkistoitu 30.9.2008. Viitattu 11.5.2014.
6. ↑  Chinese Female Taikonaut Identified *Space Daily*.  16.11.2010. Viitattu 11.5.2014. (englanniksi)

Aiheesta muualla
----------------

* Kuvia tai muita tiedostoja aiheesta **Taikonautti** Wikimedia Commonsissa

* Coleman, Korva: She's A Taikonaut - China Is Sending Its First Woman Into Space *NPR*.  15.6.2012. Viitattu 14.10.2018 (englanniksi).
* Yuting, Su: China's first female taikonaut: 'We are in a good era' *CGTN*.  22.1.2018. Viitattu 14.10.2018 (englanniksi).
* Davis, Jason: China readies three taikonauts for station visit *The Planetary Society*.  13.6.2012. Viitattu 14.10.2018 (englanniksi).
* Taylor, Adam: This List Of Requirements To Be China's First Female Astronaut Seems Very Strange *Business Insider*.  18.6.2012. Viitattu 14.10.2018 (englanniksi).